|  |  |  |
| --- | --- | --- |
|  |  | **PRIOPĆENJE ZA MEDIJE** |
|  |  |
|  | **Veliki interes za lokale na splitskom Žnjanu: Cijene na licitaciji premašile 500.000 eura** |
|  |  |
| **Datum:**  19.12.2024**.**  **Kontakt:**  Služba za komunikacije i marketing  01 6128 063  01 6304 311  [pr@fina.hr](mailto:pr@fina.hr)  [fina.hr](https://www.fina.hr/)  Fina  Ulica grada Vukovara 70  10000 Zagreb | **Prvog dana nadmetanja putem Fina Licitatora postignuta cijena za caffe bar dosegla je 335.000 eura, a bistroi su zabilježili iznose i do 520.000 eura.**  Online nadmetanje za ugostiteljsko-trgovačke lokale na Žnjanskom platou izazvalo je veliko zanimanje potencijalnih kupaca. Trenutno se 23 ponuditelja nadmeću za atraktivne prostore putem nove **online platforme Fina Licitator**. U ponudi su tri restorana (površina: 417, 661 i 307 m²), pet bistroa s vanjskim šankom (po 578 m² svaki), jedan caffe bar (739 m²), trafika (21 m²) i trgovina (40 m²).  Početne cijene za caffe bar, bistroe i restorane iznose 100.000 eura, dok je početna cijena za trafiku i trgovinu 10.000 eura. Već prvog dana nadmetanja, caffe bar je dosegao cijenu od 335.000 eura, što je iznos godišnje naknade za obavljanje sporedne djelatnosti.  Završena su nadmetanja i za tri bistroa za koje su postignute cijene od 315.000, 435.000 i 520.000 eura, što ukazuje na znatan rast u odnosu na početnu cijenu od 100.000 eura te svjedoči o velikoj zainteresiranosti ponuditelja i atraktivnosti lokacije.  Sam proces licitacije vrlo je dinamičan, a u pojedinačnim nadmetanjima sudjeluje i do 20 ponuditelja. Svaka licitacija traje otprilike šest sati. Nadmetanja su započela 12. prosinca i trajat će do 30. prosinca 2024., uz dodatne termine zakazane za 19., 20., 23., 27. i 30. prosinca.  **Fina Licitator** je online platforma koja olakšava proces licitacije nekretnina, pokretnina i prava, pružajući korisnicima jednostavan i transparentan način sudjelovanja u postupcima prodaje, najma ili zakupa.  **Više informacija:**  Arrow Right with solid fill [Fina Licitator](https://www.fina.hr/digitalne-usluge/fina-licitator)  Arrow Right with solid fill [Očevidnik nekretnina](https://ponip.fina.hr/ocevidnik-web/pocetna) (označiti kvačicu Fina Licitator) |